Võru Linnateater alustab oma uut hooaega täpselt kuu aja pärast 6. oktoobril, kui Võru kutuurimaja Kannel teatrisaalis esietendub Samuel Becketti “Lõppmäng”. Võru publik saab lavastust näha ainult ühel korral!
#000004
“Lõppmängu” lavastab Võru Linnateatri kunstiline juht Tarmo Tagamets. Kuulsa iiri näitekirjaniku ja Nobeli kirjanduspreemia laureaadi Samuel Becketti “Lõppmäng” on lugu sentimentaalusest ja küünilisusest. Peategelased Hamm (Janek Joost) ja Clov (Marianne Kütt) on iseseisvusetud, teineteisest sõltuvad. Nende suhetes on kõige olulisem Clovi sageli korratav repliik: „Ma jätan sind maha.“ Üks tahab ära minna, aga ometi ei lähe. Ja kui ta lõpuks lähebki, siis on see ühe kaotus. Aga ka teise evolutsioon. Neid äraminekuähvardusi lausudes imiteerib Clov jalgadega põrandat kaapides lahkuvaid samme. Peale Joosti ja Küti astuvad lavastuses üles ka Mart Kampus ja Silvi Jansons.
#000005
Oktoobris mängib Võru Linnateater viiel korral (12., 13., 20., 21. ja 30. okt) ka menukat lastelavastust “Bibigon, Punamütsike ja naljakas argpüks.” Nukulavastus räägib vahva loo pöialpoisist Bibigonist, kes peab päästma oma õe Cincinella kurja kalkuni Torulotti käest.
#000006
Tartus algab teatrifestival Draama 2010
#000007
Etendust „Vargamäe varjus“ külastas 3000 teatrisõpra
#000013
Urmas Lennuki poolt lavastatud ja Albu valla poolt produtseeritud teatrietendust „Vargamäe Varjus“ külastas A.H.Tammsaare muuseumis Vargamäel juulis-augustis kokku 3000 teatrihuvilist, teatas Albu vallavanem ja etenduse produtsent Kalju Kertsmik.
#000014
Lavastust mängiti Vargamäe rehetares 13 õhtul ning kõik etendused läksid täismajale. Etendus pälvis teatrikriitikute elava vastukaja. Korra tuli etendust mängida ka nö. ekstreemtingimustes, kui tormi tõttu kadus elekter ning lavastust mängiti peale vaheaega ilma helita ja autotulede valguses.
#000015
„Kuna etenduse vastu oli väga suur huvi ning paljudel teatrisõpradel jäi piletite vähesuse tõttu etendus nägemata, siis otsustasime koostöös lavastaja ja näitlejatega, et Albu vald jätkab lavastuse mängimist Vargamäel ka 2011. aasta suvel,” ütles Kalju Kertsmik.
#000016
Külateatrite festivali peapreemia sai Kuusalu näitering
#000018
Munamäel mängitakse Kalevipoega ja kilplasi
#000021
Suure Munamäe vabaõhulaval jätkuvad tuleval nädalal suvelavastuse „Kalevipoeg kuningaks!?” etendused
#000022
IN Teatri ja Cabaret Rhizome’i suvelavastuse aluseks on F.R. Kreutzwaldi jutustused muistsetest tegelastest — kilplastest ja Kalevipojast ning Andrus Kiviräha draamatekst „Kalevipoeg”, milles kilplaste ja Kalevipoja teemad ning tegelaskujud on omavahel lustakalt seotud. Urmas Sisask kirjutab lavastusele kohaliku rahvapärimuse alusel laulud ning muusika. Lavastus käsitleb uljuse ja rumaluse omavahelist seost ning tihti esinevat üksteise vääritimõistmist. Muusikaline lavastus ansambliga The Blinking Lights sobib vaatamiseks kogu perele.
#000023
Etendused toimuvad veel 17., 18., 19., 20., 21. ja 22. augustilalgusega kell 19 Suure Munamäe vabaõhulaval. Piletid 175 ja 125 kr.
#000025